**Legyél te az új diákpolgármester**

*Gyula Város Önkormányzata* és a *Városi Diákönkormányzat* nevében

a *Gyulai Ifjúsági Központ* pályázatot ír ki

Gyula Város diák-polgármesteri posztjának betöltésére.

A pályázaton részt vehet az a magyar állampolgárságú, érvényes tanulói jogviszonnyal rendelkező diák, aki bármely Gyula városában működő középfokú iskola 9-10. évfolyamos tanulója, és kellő elhivatottságot érez a diák-polgármesteri feladatok ellátására.

**A diákpolgármester feladatai:**

- a diákpolgármester meghirdetett program végrehajtása

- a városi diákönkormányzat munkájának koordinálása, segítése,

- díjátadásokon való részvétel

- részvétel a tanulókat érintő önkormányzati intézkedések előkészítésében és meghozatalában, meghívás alapján részt vesz Gyula Város Önkormányzatának bizottsági és képviselőtestületi ülésein, ahol az ifjúságot érintő kérdésekben véleményét megfogalmazza.

- segíti az alulról jövő ifjúsági kezdeményezések megvalósítását,

- felkérés alapján részt vesz a tanulók szabadidejének eltöltését biztosító városi rendezvények szervezésében,

- feladatainak eredményes ellátása érdekében együttműködik más érdekképviseleti szervezetekkel, az önkormányzattal és a civil szervezetekkel,

- biztosítja az érdekérvényesítés, az érdekartikuláció lehetőségét valamennyi Gyula városában működő oktatási intézmény részére, valamint azt maga is gyakorolja.

**A pályázati anyagnak tartalmaznia kell:**

- a pályázó **önéletrajzá**t, melynek tartalma: személyes adatok, elérhetőségek, tanulmányok, nyelvismeret, egyéb (számítógépes ismeret, személyes kompetenciák) vezetői tapasztalat (ha van), hobbi, érdeklődési kör. Az önéletrajz feleljen meg egy pályakezdő fiataltól elvárt egyszerű önéletrajz szabályainak,

- a realitások talaján álló **diák-polgármesteri program** részletes kifejtését (minimum 1 oldal maximum 3 oldal A/4 formátumban, 12-es betűméret, Times New Roman betűtípus, 1,5 sorköz)

- 1-2 perces **bemutatkozó videó** (bármilyen technikával készülhet),

- az oktatási intézmény **támogatói levelét**,

- **stábtagok névsorát (minimum, 8 fő maximum10 fő)**

 A pályázati csomagot **2019. március 18-ig** lehet benyújtani személyesen a Gyulai Ifjúsági Központba Gyula, Kossuth utca 19. alatt, vagy az info@ifjusagikozpont.eu címre.

A pályázatokat benyújtó diákok nyílt választáson vesznek részt 2019. áprilisában. A végső eredményt a GYUDIN keretein belül hirdetjük ki.

A diákpolgármester beiktatására 2019. áprilisában kerül sor, mandátuma egy évig érvényes.